Այս տարվա սկզբում նախագահ Սերժ Սարգսյանը հայտարարել էր, որ այն կառավարությունը, որը 2013-ից 17-ի շրջանում տարվա կտրվածքով չապահովի 7 տոկոսի աճ, ապա պետք է հրաժարական տա: Ինչպե՞ս է այժմ կառավարությունն արձագանքում նախագահի այս հայտարարությանը․ «Ազատություն» ռադիոկայանի այս հարցին ի պատասխան Տիգրան Սարգսյանը, խուսափելով հրաժարականի մասին խոսելուց, նշեց, թե նախագահի հիշյալ հայտարարությունն իրենց համար նախ և առաջ ավելի լավ աշխատելու ուղենիշ է․ - «Կարծում եմ, առաջին հերթին հենց հանրապետության նախագահն այս հարցին տվել է իր հստակ պատասխանը և բացատրությունը: Մեր քաղաքական թիմի ղեկավարը մեր առջև դրել է ավելի խիստ թիրախային ցուցանիշ: Դրա նպատակն այն է, որպեսզի կառավարության անդամներն առավելագույնն անեն մեր երկրի տնտեսական աճն ապահովելու գործում»: